ΚΑΝΟΝΙΣΜΟΣ (ΕΥΡΑΤΟΜ, ΕΚΑΧ, ΕΚ) αριθ. 1548/96 ΤΟΥ ΣΥΜΒΟΥΛΙΟΥ της 26ης Ιουλίου 1996 για την προσαρμογή των διορθωτικών συντελεστών που εφαρμόζονται στην Ελλάδα και την Ιταλία, εκτός από το Βαρέζε, στις αποδοχές και συντάξεις των υπαλλήλων και του λοιπού προσωπικού των Ευρωπαϊκών Κοινοτήτων ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1), και τροποποιήθηκαν τελευταία με τον κανονισμό (ΕΚ, Ευρατόμ, ΕΚΑΧ) αριθ. 2963/95 (2), και ιδίως τα άρθρα 63, 64, 65, 65α, 82 και το παράρτημα ΧΙ του εν λόγω κανονισμού υπηρεσιακής κατάστασης καθώς και το άρθρο 20 πρώτο εδάφιο και το άρθρο 64 του εν λόγω καθεστώτος, την πρόταση της Επιτροπής, Εκτιμώντας ότι κατά τη διάρκεια του δεύτερου εξαμήνου του 1995 αυξήθηκε αισθητά το κόστος ζωής στην Ελλάδα και στην Ιταλία, κράτη μέλη στα οποία υπηρετούν υπάλληλοι και λοιπό προσωπικό των Ευρωπαϊκών Κοινοτήτων 7 ότι θα πρέπει, ως εκ τούτου, να προσαρμοσθούν με ισχύ από την 1η Ιανουαρίου 1996 οι διορθωτικοί συντελεστές που εφαρμόζονται στις αποδοχές και τις συντάξεις των εν λόγω υπαλλήλων και του λοιπού προσωπικού με βάση τον κανονισμό (ΕΚ, Ευρατόμ, ΕΚΑΧ) αριθ. 2963/95, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Οι διορθωτικοί συντελεστές που εφαρμόζονται με ισχύ από την 1η Ιανουαρίου 1996 στις αποδοχές των υπαλλήλων και του λοιπού προσωπικού που υπηρετούν στα κάτωθι κράτη μέλη, καθορίζονται ως εξής: Ελλάδα: 81,7, Ιταλία (εκτός από το Βαρέζε): 83,7. 2. Οι διορθωτικοί συντελεστές που εφαρμόζονται στις συντάξεις καθορίζονται σύμφωνα με το άρθρο 82 παράγραφος 1 του κανονισμού υπηρεσιακής κατάστασης. Τα άρθρα 3 έως 10 του κανονισμού (ΕΚΑΧ, ΕΟΚ, Ευρατόμ) αριθ. 2175/88 (3), εξακολουθούν να ισχύουν. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 26 Ιουλίου 1996.

[Source: multi_eurlex | Tokens: 2072]